
Valsts ieņēmumu dienesta (turpmāk – VID) ar 2024. gada 11. janvāra rīkojumu Nr.9/f izveidotā iepirkumu komisija (turpmāk – Komisija) ir saņēmusi un izskatījusi ieinteresētā piegādātāja jautājumu par atklāta konkursa “Dzelzceļa kravu kontroles rentgena iekārtas piegāde muitas kontroles punktā „Zilupe””, iepirkuma identifikācijas Nr. FM VID 2024/241/CCEI (turpmāk – Konkurss), nolikumu un vienlaikus ar atbilžu sniegšanu jautājumu iesniedzējam ievieto šo informāciju Elektronisko iepirkumu sistēmā attiecīgā iepirkuma sadaļā.

1. Jautājums 	
“Lūdzu, norādiet maksimālo skenēšanas augstumu no sliežu augšdaļas līdz vilciena augšdaļai?”

Atbilde
Komisija paskaidro, ka jāskenē visi ritošā sastāva vagoni pilnā augstumā. Ritošā sastāva pieļaujamie gabarīti noteikti standartā LVS 282:2021 "Dzelzceļa būvju tuvinājuma un ritošā sastāva gabarīti".  
	
2. Jautājums 
“Vai būs nepieciešama horizontālā segmentācija? (Vairāki konteineri uz ratiņiem).”
	
Atbilde
Komisija paskaidro, ka piedāvātajai rentgena iekārtai ir jāveic visa vagona skenēšanu, atbilstoši tehniskās specifikācijas otrās tabulas 4.3.prasībām, tajā skaitā gadījumā, ja uz dzelzceļa platformas tipa vagona novietoti vairāki konteineri.

3. Jautājums
“Vai lokomotīve parasti atrodas vilciena priekšā vai aizmugurē?”

Atbilde

Komisija paskaidro, ka lokomotīve atrodas vilciena priekšā.


4. Jautājums
“Vai gala lietotājs nodrošinās nepieciešamo piekļuvi garāmbraucošajiem vagoniem, lai piegādātājs demonstrētu uzstādītās sistēmas attēla veiktspēju uzstādītājām iekārtām?”

Atbilde
Komisija paskaidro, ka atbilstoši tehniskā piedāvājuma pirmās tabulas 5.3.8., 5.3.9.apakšpunkta un tehniskā piedāvājuma 2-4.pielikuma 6.punkta prasībām piegādātājam ir jānodrošina testu veikšanai nepieciešamie tehniskie līdzekļi un testējamie materiāli.

5.  Jautājums
“Kāda ir nepieciešamā maksimālā pieļaujamā deva vadītājam?”

Atbilde
Komisija paskaidro, ka vilciena vadītājs tiek klasificēts kā kritiskās iedzīvotāju grupas pārstāvis. Nav pieļaujams, ka doza, ko vadītājs varētu saņemt no iepērkamās kravu kontroles rentgena iekārtas, pārsniegtu 0,1 mSv/gadā  (Ministru kabineta 12.11.2013 noteikumi Nr. 1284. “Darbinieku apstarošanas kontroles un uzskaites kārtība”  1.pielikuma  2.daļas “Darba vietas monitoringa nosacījumi” 5.2.2.apakšpunkts).

6. Jautājums
“Kāda ir nepieciešamā maksimālā pieļaujamā deva kravai?”

Atbilde
Komisija paskaidro, ka, ņemot vērā to, ka krava var saturēt pārtikas produktus, tad lietojot pārbaudes ierīces, kas ģenerē rentgenstarojumu ar maksimālo enerģiju 10 MeV, tās absorbētā doza nedrīkst pārsniegt 0,5 Gy.

7. Jautājums
“Kāds ir operatora lēmuma pieņemšanas laiks?’

Atbilde
Komisija paskaidro, ka nav iespējams sniegt atbildi uz uzdoto jautājumu, jo nav saprotams par kādiem operatoru lēmumiem jautājumā ir runa. 

8. Jautājums
“Standarta sliežu skenēšanas operāciju koncepta pamatā ir iepriekšējas zināšanas par to, kuri vagoni ir skenējami. Vai ir kādi noteikumi par skenēšanas/neskenēšanas nosacījumiem katram garāmbraucošajam vilcienam?”

Atbilde
Komisija paskaidro, ka  vilcienam iebraucot skenēšanas zonā sistēma automātiski veic izvēlēto vagonu skenēšanu (vagonu numuri un kravu apraksts tiek ielasīts automātiski no APOVS un EMDAS - tehniskā piedāvājuma otrās tabulas 9.14.1. apakšpunkts). Attēlu iegūšana (Scanning principle) ir noteikta tehniskā piedāvājuma otrās tabulas 4.3.apakšpunktā.  



9.  Jautājums
“Lūdzu, norādiet pieejamo jaudu un visus vietējās piegādes patēriņa ierobežojumus?”

 Atbilde
Komisija paskaidro, ka esošā rentgena iekārtas pieslēguma atļautā slodze 80,45kW, ievadaizsardzība 125A

